**Thomas Greiss** (\* 29. január 1986, Füssen) je bývalý nemecký hokejový brankár naposledy hrajúci v severoamerickej National Hockey League (NHL) za tím St. Louis Blues. Bol draftovaný z celkovej 94. pozície v roku 2004 tímom San Jose Sharks, hral aj za Phoenix Coyotes, Pittsburgh Penguins, New York Islanders, Detroit Red Wings a St. Louis Blues v jeho NHL kariére.

Hráčska kariéra
---------------

Greiss bol draftovaný z celkovej 94. pozície v roku 2004 tímom San Jose Sharks. V roku 2006 sa dostal na súpisku 
nemeckej reprezentácie na olympijské hry 2006. V 20tich rokoch bol najmladším brankárom na turnaji. V priebehu turnaja nastúpil na zápas proti Kanade a zastavil 35 striel.

Greiss hral za San Jose počas prípravných zápasov pred sezónou 2007/08, hoci bol nakoniec pridelený do tímu v AHL do Worcester Sharks. Dňa 8. januára 2008 bol povolaný nahradiť nemeckého krajana Dimitriho Pätzolda, ako náhradný brankár za Jevgenij Nabokovom. Prvý Greissov NHL zápas bol 13. januára 2008 proti tímu Anaheim Ducks, avšak jeho tím prehral 4:3 po predĺžení. Pre sezónu 2008/09 pôsobil ako náhradný brankár za Nabokovom.
Opäť bol menovaný do nemeckého tímu na účasť na olympijských hrách 2010 vo Vancouveri.

Greiss v drese Sharks v roku 2009
Dňa 12. októbra 2010, teda tesne pred začiatkom sezóny 2010/11 bol zaradený na listinu nechránených hráčov, nakoniec ho nikto z listiny nestiahol a bol poslaný späť do Worcesteru v AHL. Greissove degradovanie bolo z veľkej časti, kvôli podpísaniu dvoch fínskych brankárov Antero Niittymäki a Antti Niemi. 

Pre sezónu 2011/12 začínal ako brankárska jednotka tímu, v zápase proti Phoenixu Coyotes (víťazstvo 6:3). Začínal aj v dvoch ďalších zápasoch pri prehrách nad Anaheimom Ducks a St. Louis Blues — predtým než sa Antti Niemi vrátil z predsezónového zranenia. Neskôr v sezóne, Greiss vychytal prvú nulu v jeho kariére v NHL, 26. januára 2013 proti Colorado Avalanche pri víťazstve 4:0 zneškodnil 24 striel súpera.

Greiss sa stal voľným hráčom v júli 2013 a následne podpísal zmluvu na jeden rok s Phoenixom. Vo svojej jedinej sezóne za Phoenix chytal v 25tich zápasoch s gólovým priemerom 2,25. Na konci sezóny 2013/14 nepodpísal zmluvu s Coyotes, načo on podpísal jednoročný kontrakt ako neobmedzený voľný hráč s tímom Pittsburgh Penguins v hodnote 1 milión dolárov. Po sezóne 2014/15, v ktorej odchytal 20 zápasov za Pittsburgh sa Greiss stal opäť voľným hráčom. Podpísal s tímom New York Islanders trojročný kontrakt v hodnote 3 miliónov dolárov. V marci 2016 Jaroslav Halák, brankárska jednotka Islanders, utrpel zranenie v dolnej časti tela a musel nútene pauzovať 6 týždňov a Greiss sa tak stal novou brankárskou jednotkou.

Kariérne štatistiky
-------------------

### Klubové štatistiky

|   |   | Základná časť |   | Play-off |
| --- | --- | --- | --- | --- |
| Sezóna | Tím | Liga | Z | V | P | R/P | MIN | IG | ČK | GNZ | % | Z | V | P | MIN | IG | ČK | GNZ | % |
| 2003/04 | Kölner Haie | DEL | 1 | 0 | 0 | 0 | 20 | 4 | 0 | 12,00 | 60,0 | — | — | — | — | — | — | — | — |
| 2004/05 | Kölner Haie | DEL | 8 | — | — | — | 459 | 16 | 0 | 2,09 | 93,6 | — | — | — | — | — | — | — | — |
| 2004/05 | Eisbären Regensburg | 2.NBun | 1 | — | — | — | 60 | 2 | 0 | 2,00 | — | — | — | — | — | — | — | — | — |
| 2005/06 | Kölner Haie | DEL | 27 | — | — | — | 1560 | 64 | 1 | 2,46 | 92,6 | 9 | 6 | 3 | 533 | 27 | 1 | 3,03 | 89,8 |
| 2006/07 | Fresno Falcons | ECHL | 3 | 1 | 2 | 0 | 180 | 7 | 0 | 2,34 | 92,9 | — | — | — | — | — | — | — | — |
| 2006/07 | Worcester Sharks | AHL | 43 | 26 | 15 | 2 | 2555 | 111 | 0 | 2,61 | 91,2 | 3 | 0 | 3 | 172 | 12 | 0 | 4,18 | 86,5 |
| 2007/08 | Worcester Sharks | AHL | 41 | 18 | 21 | 2 | 2424 | 125 | 0 | 3,09 | 89,2 | — | — | — | — | — | — | — | — |
| 2007/08 | San Jose Sharks | NHL | 3 | 0 | 1 | 1 | 129 | 7 | 0 | 3,26 | 86,0 | — | — | — | — | — | — | — | — |
| 2008/09 | Worcester Sharks | AHL | 57 | 34 | 20 | 2 | 3346 | 138 | 1 | 2,47 | 91,0 | 12 | 6 | 6 | 742 | 30 | 2 | 2,43 | 91,2 |
| 2009/10 | San Jose Sharks | NHL | 16 | 7 | 4 | 1 | 782 | 35 | 0 | 2,68 | 91,2 | 1 | 0 | 0 | 40 | 2 | 0 | 3,00 | 92,9 |
| 2010/11 | Brynäs IF | SHL | 32 | — | — | — | 1850 | 90 | 2 | 2,92 | 90,1 | — | — | — | — | — | — | — | — |
| 2011/12 | San Jose Sharks | NHL | 19 | 9 | 7 | 1 | 1043 | 40 | 0 | 2,30 | 91,5 | — | — | — | — | — | — | — | — |
| 2012/13 | Hannover Scorpions | DEL | 9 | 3 | 6 | 0 | 535 | 31 | 0 | 3,47 | 90,5 | — | — | — | — | — | — | — | — |
| 2012/13 | San Jose Sharks | NHL | 6 | 1 | 4 | 0 | 308 | 13 | 1 | 2,53 | 91,5 | — | — | — | — | — | — | — | — |
| 2012/13 | Worcester Sharks | AHL | 1 | 0 | 1 | 0 | 60 | 5 | 0 | 5,04 | 91,5 | — | — | — | — | — | — | — | — |
| 2013/14 | Phoenix Coyotes | NHL | 25 | 10 | 8 | 5 | 1312 | 50 | 2 | 2,29 | 92,0 | — | — | — | — | — | — | — | — |
| 2014/15 | Pittsburgh Penguins | NHL | 20 | 9 | 6 | 3 | 1159 | 50 | 0 | 2,59 | 90,8 | — | — | — | — | — | — | — | — |
| 2015/16 | New York Islanders | NHL | 41 | 23 | 11 | 4 | 2288 | 90 | 1 | 2,36 | 92,5 | 11 | 5 | 6 | 734 | 30 | 0 | 2,46 | 92,3 |
| NHL celkovo | 130 | 59 | 41 | 15 | 7020 | 285 | 4 | 2,44 | 91,7 | 12 | 5 | 6 | 774 | 32 | 0 | 2,48 | 92,3 |
| DEL celkovo | 45 | — | — | — | 2574 | 115 | 1 | 2,58 | 91,7 | 9 | 6 | 3 | 533 | 27 | 1 | 3,03 | 89,8 |

### Reprezentačné štatistiky

| Rok | Tím | Akcia |   | Z | V | P | R | MIN | IG | ČK | GNZ |
| --- | --- | --- | --- | --- | --- | --- | --- | --- | --- | --- | --- |
| 2003 | Nemecko 18 | MS18-B | 2 | 2 | 0 | 0 | 120 | 2 | 0 | 1,00 |
| 2004 | Nemecko 18 | MS18-B | 3 | 2 | 0 | 0 | 140 | 8 | 0 | 3,43 |
| 2004 | Nemecko 20 | MSJ-B |  |  |  |  |  |  |  |  |
| 2005 | Nemecko 20 | MSJ | 3 | 0 | 2 | 0 | 104 | 13 | 0 | 7,50 |
| 2006 | Nemecko 20 | MSJ-B | 4 | 4 | 0 | 0 | 240 | 2 | 2 | 0,50 |
| 2006 | Nemecko | ZOH | 1 | 0 | 1 | 0 | 60 | 5 | 0 | 5,00 |
| 2006 | Nemecko | MS-B | 2 | 1 | 0 | 0 | 61 | 2 | 0 | 1,97 |
| 2010 | Nemecko | ZOH | 3 | 0 | 3 | 0 | 179 | 15 | 0 | 5,03 |
| 2016 | Nemecko | MS | 4 | 3 | 1 | 0 | 240 | 10 | 0 | 2,50 |
| Seniorská reprezentácia | 10 | 4 | 5 | 0 | 540 | 32 | 0 | 3,56 |

Externé odkazy
--------------

* Thomas Greiss klubová štatistika na *hockeyDB.com*
* Thomas Greiss na *nhl.com*
* Thomas Greiss na eliteprospects.com

Zdroj
-----

*Tento článok je čiastočný alebo úplný preklad článku Thomas Greiss na anglickej Wikipédii.*





1. ↑   *Tečka za kariérou. Greiss po 14 sezónách v NHL končí* [online]. NHL.cz, [cit. 2023-07-21]. Dostupné online.